title: A BIZOTTSÁG (EU) .../... VÉGREHAJTÁSI RENDELETE a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló (EU) 2016/6 végrehajtási rendelet módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2017.11.10.)

               a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló (EU) 2016/6 végrehajtási rendelet módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre
                  1
                és különösen annak 53. cikke (1) bekezdése b) pontjának ii. alpontjára,

               mivel:

               (1)A 178/2002/EK rendelet 53. cikke lehetővé teszi a valamely harmadik országból behozott élelmiszerre és takarmányra vonatkozó, megfelelő uniós szükségintézkedések elfogadását a közegészségnek, az állatok egészségének vagy a környezetnek a védelme érdekében, amennyiben az egyes tagállamok által hozott intézkedésekkel nem lehet eredményesen csökkenteni a kockázatot.

               (2)A fukusimai atomerőműben 2011. március 11-én bekövetkezett balesetet követően a Bizottság tájékoztatást kapott arról, hogy egyes Japánból származó élelmiszertermékek radionuklidszintje meghaladja a Japánban az élelmiszerekre vonatkozóan megállapított beavatkozási szintet. Mivel ez a szennyeződés veszélyt jelenthet az Unióban a közegészségre és az állatok egészségére, a Bizottság elfogadta a 297/2011/EU végrehajtási rendeletet
                  2
               . Az említett rendelet helyébe később a 961/2011/EU bizottsági végrehajtási rendelet
                  3
                lépett, majd ezt később a 284/2012/EU bizottsági végrehajtási rendelet
                  4
                váltotta fel. Az utóbbi rendelet helyébe a 996/2012/EU bizottsági végrehajtási rendelet
                  5
                lépett, amelyet később a 322/2014/EU bizottsági végrehajtási rendelet
                  6
                váltott fel, amelyet pedig az (EU) 2016/6 bizottsági végrehajtási rendelet
                  7
                váltott fel.

               (3)Mivel az (EU) 2016/6 végrehajtási rendelet előírja, hogy rendelkezéseit 2016. június 30-ig felül kell vizsgálni, valamint annak érdekében, hogy a helyzet további alakulását és a takarmányban és élelmiszerben előforduló radioaktivitással kapcsolatos 2015. és 2016. évi adatokat figyelembe lehessen venni, indokolt módosítani az (EU) 2016/6 végrehajtási rendeletet.

               (4)Az (Euratom) 2016/52 tanácsi rendelet
                  8
                hatályon kívül helyezi a 3954/87/Euratom tanácsi rendeletet
                  9
                és a 770/90/Euratom bizottsági rendeletet
                  10
               , ezért az említett rendeletekre való hivatkozásokat indokolt ennek megfelelően módosítani.

               (5)A jelenlegi intézkedéseket felül kellett vizsgálni annak érdekében, hogy figyelembe lehessen venni a japán hatóságok által a baleset utáni ötödik és hatodik (2015. januártól 2016. decemberig tartó) termesztési idényre vonatkozóan szolgáltatott, a takarmányban és a marhahústól eltérő élelmiszerben tapasztalható radioaktivitással kapcsolatos több mint 132 000 adatot, valamint a marhahúsban tapasztalható radioaktivitással kapcsolatos 527 000 adatot.

               (6)A japán hatóságok által benyújtott adatok azt igazolják, hogy nem észlelték az Akitából származó takarmányokban és élelmiszerekben a radioaktivitás felső határértékének túllépését a baleset utáni ötödik és hatodik termesztési idényben, és az Akita prefektúrából származó takarmány és élelmiszer esetében többé már nincs szükség annak előírására, hogy az Unióba való exportálás előtt mintavétellel és elemzéssel ellenőrizzék a takarmányban és élelmiszerben tapasztalható radioaktivitás jelenlétét.

               (7)A Fukusima prefektúrából származó takarmányok és élelmiszerek tekintetében – figyelembe véve a japán hatóságok által a 2014., a 2015. és a 2016. évre vonatkozóan szolgáltatott, a takarmányban és élelmiszerben előforduló radioaktivitással kapcsolatos adatokat – a rizsre és az abból származó termékekre indokolt az Unióba való exportálás előtti mintavétel és elemzés követelménye alól felmentést adni. Az e prefektúrából származó valamennyi egyéb takarmány és élelmiszer esetében helyénvaló fenntartani az Unióba való exportálás előtti mintavétel és elemzés követelményét.

               (8)Gunma, Ibaraki, Tocsigi, Ivate és Csiba prefektúra esetében a jelenlegi szabályozás a gomba, a hal és a halászati termékek, továbbá bizonyos ehető vadon termő növények, valamint az ezekből előállított, illetve ezekből származó termékek tekintetében előírja, hogy az Unióba történő exportálás előtt e termékekből mintát kell venni és azt elemezni kell. Az ötödik és hatodik termesztési idényre vonatkozó, a takarmányban és élelmiszerben előforduló radioaktivitással kapcsolatos adatok azt bizonyítják, hogy a meghatározott prefektúrákból származó ezen élelmiszer- és takarmányáruk egy része esetében többé már nincs szükség mintavételre és elemzésre az Unióba történő exportálás előtt.

               (9)Akita, Jamagata és Nagano prefektúra esetében a jelenlegi szabályozás a gomba és bizonyos ehető vadon termő növények, valamint az ezekből előállított, illetve ezekből származó termékek tekintetében előírja, hogy az Unióba történő exportálás előtt e termékekből mintát kell venni és azt elemezni kell. Az ötödik és hatodik termesztési idényre vonatkozó, a takarmányban és élelmiszerben előforduló radioaktivitással kapcsolatos adatok azt bizonyítják, hogy az Akita prefektúrából származó takarmány és élelmiszer esetében többé már nincs szükség mintavételre és elemzésre, valamint hogy a Jamagata és Nagano prefektúrából származó egyes ehető vadon termő növények esetében többé már nincs szükség mintavételre és elemzésre az Unióba történő exportálás előtt.

               (10)Az ötödik és hatodik termesztési idényre vonatkozó, a takarmányban és élelmiszerben előforduló radioaktivitással kapcsolatos adatok azt bizonyítják, hogy a Sizuoka, Jamanasi és Niigata prefektúrából származó gombák esetében az Unióba való exportálás előtti mintavétel és elemzés követelményét célszerű fenntartani.

               (11)Tekintettel az ötödik és hatodik termesztési idényre vonatkozó, a takarmányban és élelmiszerben előforduló radioaktivitással kapcsolatos adatokra, indokolt az (EU) 2016/6 végrehajtási rendelet rendelkezéseit oly módon strukturálni, hogy csoportosítva legyenek azok a prefektúrák, amelyeknél ugyanazon takarmányok és élelmiszerek esetében van szükség mintavételre és elemzésre az Unióba történő exportálás előtt.

               (12)Az importáláskor elvégzett ellenőrzések azt mutatják, hogy az uniós jog által előírt különleges feltételeket a japán hatóságok megfelelően végrehajtják, és több mint öt éven át nem fordult elő olyan eset, hogy importellenőrzéskor meg nem felelést találtak volna. Indokolt ezért az importáláskor végzendő ellenőrzések gyakoriságát továbbra is alacsony szinten tartani.

               (13)Helyénvaló előírni, hogy amikor a baleset utáni hetedik és nyolcadik termesztési idény (2017 és 2018) tekintetében a takarmányban és élelmiszerben jelen lévő radioaktivitás vizsgálatát célzó mintavétel és elemzés eredményei rendelkezésre állnak, azaz 2019. június 30-ig, az (EU) 2016/6 végrehajtási rendelet rendelkezéseit újból felül kell vizsgálni.

               (14)Az (EU) 2016/6 végrehajtási rendeletet ezért ennek megfelelően módosítani kell.

               (15)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

               1. cikk

               Az (EU) 2016/6 végrehajtási rendelet a következőképpen módosul:

               1.Az 1. cikk bevezető mondata helyébe a következő szöveg lép:

               „Ezt a rendeletet az (Euratom) 2016/52 tanácsi rendelet(*) 1. cikke szerinti, Japánból származó vagy onnan szállított takarmányra és élelmiszerre, többek között kisebb jelentőségű élelmiszerre (a továbbiakban: termékek) kell alkalmazni, az alábbiak kivételével:

               ____________________________

               (*)HL L 13., 2016.1.20., 2. o.”

               2.Az 5. cikk a következőképpen módosul:

               a)Az (1) bekezdés helyébe a következő szöveg lép:

               „(1)A II. mellékletben felsorolt és az ott említett KN-kódok alá tartozó takarmányok és élelmiszerek, valamint a több mint 50 %-ban ilyen takarmányokat és élelmiszereket tartalmazó összetett takarmányok és élelmiszerek minden egyes Japánból származó vagy onnan szállított szállítmányához a 6. cikknek megfelelően kiállított és aláírt érvényes nyilatkozatot kell mellékelni”;

               b)A (3) bekezdés c) pontja helyébe a következő szöveg lép:

               „c)a termék a II. mellékletben felsorolt azon prefektúrák egyikéből érkezett, amelyek esetében a termékből mintát kell venni, és azt elemezni kell, de nem ezen prefektúrák valamelyikéből származik, és a tranzit vagy feldolgozás alatt nem volt kitéve radioaktív sugárzásnak; vagy”

               c)A (4) bekezdés helyébe a következő szöveg lép:

               „(4)A Fukusima, Gunma, Tocsigi, Mijagi, Ibaraki, Csiba vagy Ivate prefektúrák parti vizében fogott vagy betakarított, a II. mellékletben említett halakhoz és halászati termékekhez mellékelni kell az (1) bekezdésben említett nyilatkozatot, valamint a mintavétel és az elemzés eredményeit tartalmazó vizsgálati jelentést, a termékek kirakodási helyétől függetlenül.”

               3.A 14. cikk helyébe az alábbi szöveg lép:

               „14. cikk
                  Felülvizsgálat

               Ezt a rendeletet 2019. június 30-ig felül kell vizsgálni.”

               4.Az I. melléklet helyébe e rendelet I. mellékletének szövege lép.

               5.A II. melléklet helyébe e rendelet II. mellékletének szövege lép.

               6.A III. melléklet helyébe e rendelet III. melléklete lép.

               2. cikk
                  Átmeneti rendelkezés

               Az (EU) 2016/6 végrehajtási rendelet hatálya alá tartozó takarmányok és élelmiszerek azon szállítmányai, amelyek e rendelet hatálybalépését megelőzően hagyták el Japánt, az (EU) 2016/6 végrehajtási rendeletben az annak e rendelet általi módosítását megelőzően meghatározott feltételekkel hozhatók be az Unióba.

               3. cikk
                  Hatálybalépés

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2017.11.10.

                     a Bizottság részéről

                     elnök
                     Jean-Claude JUNCKER

                     (1)
                  HL L 31., 2002.2.1., 1. o.

                     (2)
                  A Bizottság 297/2011/EU végrehajtási rendelete (2011. március 25.) a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról (HL L 80., 2011.3.26., 5. o.).

                     (3)
                  A Bizottság 961/2011/EU végrehajtási rendelete (2011. szeptember 27.) a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról és a 297/2011/EU rendelet hatályvesztéséről
                     (HL L 252., 2011.9.28., 10. o.).

                     (4)
                  A Bizottság 284/2012/EU végrehajtási rendelete (2012. március 29.) a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról és a 961/2011/EU végrehajtási rendelet hatályon kívül helyezéséről (HL L 92., 2012.3.30., 16. o.).

                     (5)
                  A Bizottság 996/2012/EU végrehajtási rendelete (2012. október 26.) a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról és a 284/2012/EU végrehajtási rendelet hatályon kívül helyezéséről (HL L 299., 2012.10.27., 31. o.).

                     (6)
                  A Bizottság 322/2014/EU végrehajtási rendelete (2014. március 28.) a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról (HL L 95., 2014.3.29., 1. o.).

                     (7)
                  A Bizottság (EU) 2016/6 végrehajtási rendelete (2016. január 5.) a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról és a 322/2014/EU végrehajtási rendelet hatályon kívül helyezéséről
                     (HL L 3., 2016.1.6., 5. o.)

                     (8)
                  A Tanács (Euratom) 2016/52 rendelete (2016. január 15.) a nukleáris balesetet vagy egyéb radiológiai veszélyhelyzetet követően az élelmiszerek és a takarmányok radioaktív szennyezettsége maximális megengedett szintjeinek megállapításáról, valamint a 3954/87/Euratom rendelet, a 944/89/Euratom bizottsági rendelet és a 770/2/Euratom bizottsági rendelet hatályon kívül helyezéséről (HL L 13., 2016.1.20., 2. o.).

                     (9)
                  A Tanács 3954/87/Euratom rendelete (1987. december 22.) nukleáris balesetet vagy bármely egyéb radiológiai veszélyhelyzetet követően az élelmiszerek és a takarmányok radioaktív szennyezettsége legmagasabb megengedhető határértékének megállapításáról (HL L 371., 1987.12.30., 11. o.).

                     (10)
                  A Bizottság 770/90/Euratom rendelete (1990. március 29.) nukleáris balesetet vagy bármely egyéb radiológiai veszélyhelyzetet követően a takarmányok radioaktív szennyezettsége legmagasabb megengedhető mértékének megállapításáról (HL L 83., 1990.3.30., 78. o.).

    ---documentbreak---

               HU

               MELLÉKLET

               I. MELLÉKLET

               Az (EU) 2016/6 rendelet I. melléklete helyébe a következő szöveg lép:

               „I. MELLÉKLET

               A japán jogszabályok által az élelmiszerekre meghatározott felső határértékek1 (Bq/kg)

                        Csecsemők és kisgyermekek számára készült élelmiszerek

                        Tej és tejalapú italok

                        Ásványvíz és más hasonló italok, valamint nem fermentált levelekből készült tea

                        Egyéb élelmiszer

                        A cézium134 és a cézium137 együttes mennyisége

                        502

                        502

                        102

                        1002

               (1)Az eredeti állapotba visszaállított formában fogyasztandó szárított termékek esetében a felső határérték a fogyasztásra kész, eredeti állapotába visszaállított termékre alkalmazandó.

               A szárított gombák esetében 5-ös visszaállítási tényezőt kell alkalmazni.

               A tea esetében a nem fermentált tealevelekből készült főzetre kell a felső határértéket alkalmazni. A szárított tea esetében 50-es feldolgozási tényezővel kell számolni, így a szárított teára megállapított 500 Bq/kg-os felső határérték biztosítja, hogy a teafőzet ne lépje túl a 10 Bq/kg-os felső határértéket.

               (2)A Japánban jelenleg alkalmazott felső határértékekkel való összhang biztosítása érdekében ezek az értékek ideiglenesen a 2016/52/Euratom rendeletben megállapított értékek helyébe lépnek.

               A japán jogszabályok által a takarmányokra meghatározott felső határértékek1 (Bq/kg)

                        Szarvasmarha- és lótakarmány

                        Sertéstakarmány

                        Baromfitakarmány

                        Haltakarmány3

                        A cézium134 és a cézium137 együttes mennyisége

                        1002

                        802

                        1602

                        402

               (1)A felső határérték 12 %-os nedvességtartalmú takarmányra vonatkozik.

               (2)A Japánban jelenleg alkalmazott felső határértékekkel való összhang biztosítása érdekében ezek az értékek ideiglenesen a 2016/52/Euratom rendeletben megállapított értékek helyébe lépnek.

               (3)Kivételt képeznek a díszhalaknak szánt takarmányok.”

               II. MELLÉKLET

               Az (EU) 2016/6 rendelet II. melléklete helyébe a következő szöveg lép:

               „II. MELLÉKLET

               Takarmány- és élelmiszertermékek, melyek esetében az Unióba történő exportálás előtt a szállítmányból mintát kell venni, és azt elemezni kell a cézium-134 és a cézium-137 jelenlétének kimutatására

               a)Fukusima prefektúrából származó termékek:

               –a 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 és ex 2005 99 80 KN-kód alá tartozó gombák és azokból származó termékek;

               –a 0302, 0303, 0304, 0305, 0308, 1504 10, 1504 20 és 1604 KN-kód alá tartozó halak és halászati termékek, kivéve a következőket:

               −
                     az ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó japán sárgafarkúhal (Seriola quinqueradiata) és sárgafarkú királyhal (Seriola lalandi);

               −
                     az ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó óriás borostyáncsuka (Seriola dumerili);

               −
                     a 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó vörös tengeri sügér (Pagrus major);

               −
                     az ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó ezüstös tüskésmakréla (Pseudocaranx dentex);

               −
                     az ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó csendes-óceáni kékúszójú tonhal (Thunnus orientalis);

               −
                     az ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 és ex 1604 20 50 KN-kód alá tartozó foltos makrahal (Scomber japonicus);

               –a 1201 90 00, 1208 10 00 és 1507 KN-kód alá tartozó szójabab és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó óriásacsalapu (fuki) vagy japán acsalapu (Petasites japonicus) és azokból készült feldolgozott termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó Aralia spp. és azokból származó termékek;

               –az ex 07 09 99, ex 0710 80, ex 0711 90, ex 0712 90, ex 2004 90 és 2005 91 00 KN-kód alá tartozó bambuszrügy (Phyllostacys pubescens) és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó sasharaszt (Pteridium aquilinum) és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó Eleuterococcus sciadophylloides rügy és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó japán királypáfrány (Osmunda japonica) és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó struccpáfrány (Matteuccia struthioptheris) és abból származó termékek;

               –a 0810 70 00, ex 0811 90, ex 0812 90 és ex 0813 50 KN-kód alá tartozó datolyaszilva (Diospyros sp.) és abból származó termékek;

               b)Mijagi prefektúrából származó termékek:

               –a 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 és ex 2005 99 80 KN-kód alá tartozó gombák és azokból származó termékek;

               –a 0302, 0303, 0304, 0305, 0308, 1504 10, 1504 20 és 1604 KN-kód alá tartozó halak és halászati termékek, kivéve a következőket:

               −
                     az ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó japán sárgafarkúhal (Seriola quinqueradiata) és sárgafarkú királyhal (Seriola lalandi);

               −
                     az ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó óriás borostyáncsuka (Seriola dumerili);

               −
                     a 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó vörös tengeri sügér (Pagrus major);

               −
                     az ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó ezüstös tüskésmakréla (Pseudocaranx dentex);

               −
                     az ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó csendes-óceáni kékúszójú tonhal (Thunnus orientalis);

               −
                     az ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 és ex 1604 20 50 KN-kód alá tartozó foltos makrahal (Scomber japonicus);

               –az ex 0709 99, ex 0710 80, ex 0711 90 és ex 0712 90 KN-kód alá tartozó Aralia spp. és azokból származó termékek;

               –az ex 07 09 99, ex 0710 80, ex 0711 90, ex 0712 90, ex 2004 90 és 2005 91 00 KN-kód alá tartozó bambuszrügy (Phyllostacys pubescens) és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó sasharaszt (Pteridium aquilinum) és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó Eleuterococcus sciadophylloides rügy és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó japán királypáfrány (Osmunda japonica) és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó struccpáfrány (Matteuccia struthioptheris) és abból származó termékek;

               c)Nagano prefektúrából származó termékek:

               –a 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 és ex 2005 99 80 KN-kód alá tartozó gombák és azokból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó Aralia spp. és azokból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó Eleuterococcus sciadophylloides rügy és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó japán királypáfrány (Osmunda japonica) és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó struccpáfrány (Matteuccia struthioptheris) és abból származó termékek;

               d)Gunma, Ibaraki, Tocsigi, Csiba vagy Ivate prefektúrából származó termékek:

               –a 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 és ex 2005 99 80 KN-kód alá tartozó gombák és azokból származó termékek;

               –a 0302, 0303, 0304, 0305, 0308, 1504 10, 1504 20 és 1604 KN-kód alá tartozó halak és halászati termékek, kivéve a következőket:

               −
                     az ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó japán sárgafarkúhal (Seriola quinqueradiata) és sárgafarkú királyhal (Seriola lalandi);

               −
                     az ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó óriás borostyáncsuka (Seriola dumerili);

               −
                     a 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó vörös tengeri sügér (Pagrus major);

               −
                     az ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó ezüstös tüskésmakréla (Pseudocaranx dentex);

               −
                     az ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 és ex 1604 20 90 KN-kód alá tartozó csendes-óceáni kékúszójú tonhal (Thunnus orientalis);

               −
                     az ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 és ex 1604 20 50 KN-kód alá tartozó foltos makrahal (Scomber japonicus);

               –az ex 07 09 99, ex 0710 80, ex 0711 90, ex 0712 90, ex 2004 90 és 2005 91 00 KN-kód alá tartozó bambuszrügy (Phyllostacys pubescens) és abból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó Eleuterococcus sciadophylloides rügy és abból származó termékek;

               e)Jamanasi, Jamagata, Sizuoka vagy Niigata prefektúrából származó termékek:

               –a 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 és ex 2005 99 80 KN-kód alá tartozó gombák és azokból származó termékek;

               –az ex 0709 99, ex 0710 80, ex 0711 90 és ex 0712 90 KN-kód alá tartozó Eleuterococcus sciadophylloides rügy és abból származó termékek;

               f)összetett termékek, amelyek az ezen melléklet a)–e) pontjaiban felsorolt termékeket több mint 50 %-ban tartalmazzák.

               III. MELLÉKLET

               Az (EU) 2016/6 rendelet III. melléklete helyébe a következő szöveg lép:

               „III. MELLÉKLET

               Nyilatkozat az alábbi terméknek az Unióba történő behozatalához:

               ………………………………………………………… (termék és származási ország)

               Tételazonosító kód:
                     A nyilatkozat száma:

               A Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló (EU) 2016/6 bizottsági végrehajtási rendelet rendelkezéseivel összhangban

                  (az (EU) 2016/6 végrehajtási rendelet 6. cikkének (2) vagy (3) bekezdésében említett meghatalmazott képviselő)

               KIJELENTI, hogy a szállítmányt alkotó

                  (az (EU) 2016/6/EU végrehajtási rendelet 5. cikke (1) bekezdésében említett meghatalmazott termékek), mely(n)ek összetétele:

                  (szállítmány megnevezése, termék, csomagok száma és típusa, bruttó vagy nettó tömeg),

               berakodási helye:
                     (feladás helye),

                  án/-én (feladás dátuma)

               szállítmányozója:
                     (szállítmányozó megnevezése)

               rendeltetési helye:
                     (rendeltetési hely és ország)

               származási létesítménye:

                  (a létesítmény neve és címe)

               megfelel(nek) a cézium-134 és cézium-137 együttes mennyiségének legnagyobb értékére vonatkozó hatályos japán jogszabályoknak.

               KIJELENTI, hogy a szállítmány tartalma:

               az (EU) 2017/xxx rendelettel módosított (EU) 2016/6 végrehajtási rendelet II. mellékletében említett olyan termékek, amelyek betakarítása és/vagy feldolgozása 2011. március 11. előtt történt;

               az (EU) 2017/xxx rendelettel módosított (EU) 2016/6 végrehajtási rendelet II. mellékletében említett olyan termékek, amelyek nem az (EU) 2017/xxx rendelettel módosított (EU) 2016/6 végrehajtási rendelet II. mellékletében felsorolt azon prefektúrák egyikéből származnak és érkeztek, amelyek esetében a termékből mintát kell venni, és azt elemezni kell;

               az (EU) 2017/xxx rendelettel módosított (EU) 2016/6 végrehajtási rendelet II. mellékletében említett olyan termékek, amelyek az (EU) 2017/xxx rendelettel módosított (EU) 2016/6 végrehajtási rendelet II. mellékletében felsorolt azon prefektúrák egyikéből érkeztek, amelyek esetében a termékből mintát kell venni, és azt elemezni kell, de nem ezen prefektúrák valamelyikéből származnak, és a tranzit vagy a feldolgozás alatt nem voltak kitéve radioaktív sugárzásnak;

               az (EU) 2017/xxx rendelettel módosított (EU) 2016/6 végrehajtási rendelet II. mellékletében említett olyan termékek, amelyek az (EU) 2017/xxx rendelettel módosított (EU) 2016/6 végrehajtási rendelet II. mellékletében felsorolt azon prefektúrák egyikéből származnak, amelyek esetében a termékből mintát kell venni, és azt elemezni kell, és a szállítmányból-án/-én (dátum) mintát vettek, amelyet a(z) (laboratórium neve) -án/-én (dátum) laboratóriumi vizsgálatnak vetett alá a cézium-134 és a cézium-137 mennyiségének meghatározása céljából. A vizsgálati jelentés mellékelve van;

               az (EU) 2017/xxx rendelettel módosított (EU) 2016/6 végrehajtási rendelet II. mellékletében említett olyan termékek, amelyek származása nem ismert, vagy az ezekből készült termék, vagy olyan összetett takarmány vagy élelmiszer, amely több mint 50 %-ban tartalmaz ilyen ismeretlen eredetű termékeket, amelyekből ………………………………-án/-én (dátum) mintát vettek, azt pedig………………………………………..án/-én (dátum) a(z) ………………………………………… (laboratórium neve) laboratóriumi vizsgálatnak vetette alá a radionuklidok, a cézium-134 és a cézium-137 mennyiségének meghatározása céljából. A vizsgálati jelentés mellékelve van.

               Kelt
                     -ban/-ben,
                      -án/-én.

               Pecsét és aláírás
                  az (EU) 2016/6 végrehajtási rendelet
               6. cikkének (2) vagy (3) bekezdésében
               említett meghatalmazott képviselő


title: A BIZOTTSÁG (EU) .../... VÉGREHAJTÁSI RENDELETE a 427/2014/EU végrehajtási rendeletnek a szabályozási vizsgálati eljárást érintő változáshoz való hozzáigazítás, valamint a kérelmezésre és a minősítésre vonatkozó igazgatási eljárások egyszerűsítése céljából történő módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.2.21.)

               a 427/2014/EU végrehajtási rendeletnek a szabályozási vizsgálati eljárást érintő változáshoz való hozzáigazítás, valamint a kérelmezésre és a minősítésre vonatkozó igazgatási eljárások egyszerűsítése céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre
                  1
                és különösen annak 12. cikke (2) bekezdésére,

               mivel:

               (1)2017. június 1-jén a Bizottság elfogadta az (EU) 2017/1151 bizottsági rendeletben
                  2
                meghatározott, könnyűgépjárművekre vonatkozó, világszinten harmonizált vizsgálati eljárást (WLTP). A WLTP felváltja a 692/2008/EK rendelet
                  3
                XII. mellékletében meghatározott új európai menetciklust (NEDC). 2021-től az 510/2011/EU rendeletben meghatározott CO2-kibocsátási célértékeknek való megfelelést a WLTP szerint megállapított CO2-kibocsátás alapján kell ellenőrizni. Ettől az időponttól kezdve az ökoinnovációs CO2-csökkentéseket is a WLTP alapján kell meghatározni.

               (2)A szabályozási vizsgálati eljárás változásának figyelembevétele érdekében, valamint tekintettel a WLTP szerinti CO2-kibocsátási értékek és az (EU) 2017/1153 bizottsági végrehajtási rendeletben
                  4
                meghatározott, NEDC szerinti CO2-kibocsátási értékek megfeleltetésére szolgáló eljárásra, szükség van a 427/2014/EU bizottsági végrehajtási rendelet
                  5
                módosítására.

               (3)Az NEDC-ről a WLTP-re történő zökkenőmentes átállás biztosítása érdekében lehetővé kell tenni, hogy az innovatív technológiák ökoinnovációként való elismertetésére vonatkozó kérelmeket 2019. december 31-ig az NEDC-re történő hivatkozással, e rendelet hatálybalépésének időpontjától pedig a WLTP-re történő hivatkozással nyújtsák be.

               (4)A Bizottság már több mint húsz ökoinnovációs jóváhagyást megadott, azonban ezeknek a technológiáknak a gyártók általi alkalmazása az Európai Unió gépjárműállományában 2017-ig meglehetősen korlátozott volt. Az ilyen technológiák szélesebb körű alkalmazásának előmozdítása, valamint a könnyű haszongépjárművek CO2-kibocsátásának lehető legnagyobb mértékű csökkentése érdekében egyszerűsíteni kell a jóváhagyási és minősítési folyamatot.

               (5)A csökkentési küszöbérték 0,5 g CO2/km-re történő leszállítása elősegítheti az olyan innovatív technológiák szélesebb körű alkalmazását, amelyekkel csökkenthető a CO2-kibocsátás szintje. A CO2-csökkentés tényleges megvalósítása érdekében ugyanakkor elengedhetetlen a csökkentés mértékének nagyon pontos meghatározása. Ehhez szükség van a csökkentés tanúsítására szolgáló módszerekhez kapcsolódó bizonytalanság értékelésére és mennyiségi meghatározására, valamint ennek a bizonytalanságnak a figyelembevételére a CO2-csökkentés jóváhagyó hatóság általi minősítése során. Célszerű a csökkentési küszöbérték megváltoztatását hozzáigazítani a WLTP bevezetéséhez, és következésképpen előírni, hogy az új küszöbértéket alkalmazzák a WLTP-re való hivatkozással benyújtott kérelmek tekintetében.

               (6)A pontosság javítása és a CO2-csökkentés meghatározásának egyszerűsítése érdekében a CO2-csökkentés tanúsítása céljából lehetővé kell tenni az alkotóelemek vizsgálatát azokban az esetekben, amikor a csökkentés nem a járműtől függ.

               (7)A CO2-csökkentés minősítésének egyszerűsítése érdekében lehetővé kell tenni a kérelmező számára, hogy a valamely innovatív technológia ökoinnovációként való elismertetésére vonatkozó kérelmében a csökkentés meghatározására szolgáló részletes vizsgálati módszer mellett javaslatot tegyen egy egyszerűsített értékelési módszerre vagy a CO2-csökkentés előre meghatározott mértékére vonatkozóan is. Ilyen egyszerűsített módszerek vagy előre meghatározott CO2-csökkentési mérték alkalmazása esetén a jóváhagyó hatóság által minősített csökkentést konzervatív módon kell meghatározni, azaz a tanúsított csökkentés legalacsonyabb szintjét kell figyelembe venni.

               (8)A piacon már egy ideje széles körben rendelkezésre álló technológiák az 510/2011/EU rendelet 12. cikkének értelmében nem tekinthetők innovatívnak, ezért ökoinnovációként történő minősítésre sem lehetnek jogosultak. A megfelelő ösztönzők létrehozása érdekében ezért indokolt a 2009-es referenciaév helyett dinamikus referenciaévet alapul venni a technológiák innovatív jellegének meghatározása során. Az új dinamikus referenciaévet a 2020. január 1-jét követően benyújtott kérelmek vonatkozásában kell alkalmazni.

               (9)Amennyiben több, azonos jellemzőkkel rendelkező innovatív technológia értékelése során nyert tapasztalatok alapján a Bizottság megállapítja, hogy kielégítően és meggyőzően bizonyításra került, hogy ezek a technológiák teljesítik az 510/2011/EU rendelet 12. cikkében említett jogosultsági feltételeket, illetve ha egy innovatív technológia nem függ gyártóspecifikus gépjármű-paraméterektől, lehetővé kell tenni az adott innovatív technológia ökoinnovációként történő elismerését egy olyan határozattal, amely az abban meghatározott feltételek teljesülése esetén bármely gyártó számára lehetővé teszi a CO2-csökkentésnek a szóban forgó határozat alapján történő minősítését.

               (10)Egyes innovatív technológiák esetében szilárd statisztikai bizonyítékokra van szükség az adott innovatív technológia ökoinnovációként való elismertetésére vonatkozó kérelemben foglalt feltételezések, valamint a vizsgálati módszerben javasolt paraméterek alátámasztásához. A lehető legkiterjedtebb adathalmazok rendelkezésre állása érdekében lehetővé kell tenni gyártók vagy beszállítók csoportjai számára, hogy közösen nyújtsanak be kérelmet. Ebben az esetben a csoport számára lehetővé kell tenni több ellenőrzési jelentést tartalmazó kérelem benyújtását, amennyiben arra titoktartási vagy versenyszempontok miatt szükség van.

               (11)A gyártók által a célértékeknek való megfelelés érdekében alkalmazott minősített CO2-csökkentés helytállóságának biztosítása érdekében a Bizottság számára lehetővé kell tenni, hogy gyorsan reagáljon és értesítse a gyártókat, ha a vizsgálati módszerben vagy az innovatív technológiában olyan eltérést vagy ellentmondást észlel, illetve olyan eltérésről vagy ellentmondásról szerez tudomást, amely hatással lehet a minősített csökkentés szintjére.

               (12)A tapasztalatok azt mutatják, hogy szükség lehet az ökoinnovációkat jóváhagyó határozatokban meghatározott vizsgálati módszerek kiigazítására, így többek között a műszaki fejlesztések figyelembevétele vagy a jóváhagyó határozat hatályának a járművek szélesebb körére történő kiterjesztése érdekében. Ezért lehetővé kell tenni mind az eredeti kérelmező, mind pedig a Bizottság számára, hogy kezdeményezze ezeknek a határozatoknak a módosítását.

               (13)A 427/2014/EU végrehajtási rendeletet ezért ennek megfelelően módosítani kell.

               (14)Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

               1. cikk

               A 427/2014/EU végrehajtási rendelet a következőképpen módosul:

               1.A 2. cikk a következőképpen módosul:

               a)a (2) bekezdés első mondatának helyébe a következő szöveg lép:

               „Azon technológiákkal kapcsolatban nyújtható be adott innovatív technológia ökoinnovációként való elismertetésére vonatkozó kérelem e rendelet szerint, amelyek esetében teljesülnek az alábbi feltételek:”;

               b)a (2) bekezdés a) pontja helyébe a következő szöveg lép:

               „a)a 2009-ben nyilvántartásba vett összes új könnyű haszongépjármű legfeljebb 3 %-a van felszerelve az adott technológiával a 2019. december 31-ig benyújtott kérelmek esetén, illetve az n–4. évben nyilvántartásba vett összes új könnyű haszongépjármű legfeljebb 3 %-a van felszerelve az adott technológiával – ahol az n. év a kérelem éve – a 2020. január 1-jétől benyújtott kérelmek esetén;”;

               c)a cikk a következő (4) bekezdéssel egészül ki:

               „(4)Adott innovatív technológia ökoinnovációként való elismertetésére vonatkozó kérelem a standard vizsgálati eljárásra való hivatkozással nyújtható be az alábbiak szerint:

               a)a 692/2008/EK rendelet XII. mellékletében említett új európai menetciklusra történő hivatkozással 2019. december 31-ig;

               b)az (EU) 2017/1151 bizottsági rendeletben említett, könnyűgépjárművekre vonatkozó, világszinten harmonizált vizsgálati eljárásra történő hivatkozással [2018. ...]-tól/-től [Kérjük, hogy a Kiadóhivatal illessze be e módosító rendelet hatálybalépésének időpontját].”.

               2.A 3. cikk a következőképpen módosul:

               a)a 3. pont helyébe a következő szöveg lép:

               „3.„kérelmező”: az a gyártó vagy beszállító, illetve gyártók vagy beszállítók azon csoportja, amely egy adott innovatív technológia ökoinnovációként való elismertetéséért folyamodik;”

               b)a 6. pont helyébe a következő szöveg lép:

               „6.„kérvényező”: az a gyártó vagy beszállító, illetve gyártók vagy beszállítók azon csoportja, amely egy adott innovatív technológia ökoinnovációként való elismeréséről szóló határozat módosítását kéri.”.

               3.A 4. cikk a következőképpen módosul:

               a)a cím helyébe a következő szöveg lép:

               „Adott innovatív technológia ökoinnovációként való elismertetésének kérelmezése”;

               b)a (2) bekezdés a következőképpen módosul:

                i.a bevezető mondat helyébe a következő szöveg lép:

               „Adott innovatív technológia ökoinnovációként való elismertetésére vonatkozó kérelemnek a következőket kell tartalmaznia:”

               ii.az e) pont helyébe a következő szöveg lép:

               „e)az innovatív technológia révén elért CO2-kibocsátáscsökkentés tanúsításához alkalmazott módszer, ideértve a 2. cikk (4) bekezdésében foglalt, alkalmazandó standard vizsgálati eljárásra való hivatkozást, illetve ha a Bizottság által előzetesen már jóváhagyott módszerről van szó, akkor az arra való hivatkozás;”;

               iii.a bekezdés a következő ea) ponttal egészül ki:

               „ea)adott esetben – és az e) pontban említett módszeren felül – az innovatív technológiával ellátott valamennyi jármű minősítése során alkalmazandó egyszerűsített módszer a minősítendő CO2-csökkentés értékelésére, vagy előre meghatározott CO2-csökkentési értékek;”;

               iv.az f) pont i. és ii. alpontja helyébe a következő szöveg lép:

               „i.az innovatív technológia révén az e) és – adott esetben – az ea) pontban meghatározottak szerint elért kibocsátáscsökkentés megfelel a 9. cikk (1) bekezdésében meghatározott vonatkozó küszöbértéknek, a technológia idővel bekövetkező esetleges minőségromlásával is számolva;

               ii.az innovatív technológia révén elért CO2-csökkentés nem vagy csak részben releváns a CO2-kibocsátás mérésére alkalmazott, az 510/2011/EU rendelet 12. cikke (2) bekezdésének c) pontjában említett, valamint e rendelet 2. cikkének (4) bekezdésében meghatározott standard vizsgálati eljárás szempontjából;”;

               v.az f) pont a következő iv. alponttal egészül ki:

               „iv.e bekezdés ea) pontja esetében az adott járműnek a minősítés pillanatában az ea) pontban említett egyszerűsített értékelési módszer vagy előre meghatározott CO2-csökkentési értékek alkalmazásával tulajdonított CO2-csökkentési érték alacsonyabb vagy ugyanakkora, mint az innovatív technológia révén elért, az e) pontban említett vizsgálati módszer alkalmazásával meghatározott kibocsátáscsökkentés, ideértve az egyéb jóváhagyott ökoinnovációkkal való bármely esetleges kölcsönhatást is;”.

               4.Az 5. cikk a következőképpen módosul:

               a)a cím helyébe a következő szöveg lép:

               „Viszonyítási alap és ökoinnováció”;

               b)az (1) bekezdés a) és b) pontja helyébe a következő szöveg lép:

               „a)kijelöl egy olyan ökoinnovatív járművet, amelyet ellát az adott innovatív technológiával, illetve – adott esetben – kijelöli az innovatív technológiát mint önálló alkotóelemet;

               b)kijelöl egy másik járművet, amelyet nem lát el az adott innovatív technológiával, de amely minden egyéb tekintetben megegyezik az ökoinnovatív járművel, illetve – adott esetben – kijelöl egy viszonyítási alapul vett technológiát mint önálló alkotóelemet.”;

               c)a (3) bekezdés helyébe a következő szöveg lép:

               „(3) Amennyiben a kérelmező úgy ítéli meg, hogy a 8. és a 9. cikkben említett információk helytállóságát az e cikk (1) bekezdésében említettektől eltérő módon is bizonyítani tudja, az adott innovatív technológia ökoinnovációként való elismertetésére vonatkozó kérelmében részletesen alá kell támasztania ezt a következtetését, ismertetve az azonos eredményre vezető alternatív módszert.”;

               d)a cikk a következő (4) bekezdéssel egészül ki:

               „(4)Amennyiben az adott innovatív technológia ökoinnovációként való elismertetésére vonatkozó kérelem a 2. cikk (4) bekezdésének b) pontjában foglaltak szerint a WLTP-re történő hivatkozással kerül benyújtásra, a viszonyítási alapul vett jármű az abba az interpolációs családba vagy kigurulási menetellenállási mátrix szerinti járműcsaládba tartozó jármű, amelyik a legkedvezőtlenebb esetet képviseli az ökoinnovációs csökkentés tanúsítása céljából.

               Az (EU) 2017/1151 rendelet XXI. melléklete 6. almelléklete 1.2.3.1. pontjának második albekezdése vagy 7. almellékletének 3.2.3.1. pontja szerinti esetben a viszonyítási alapul vett jármű a H vizsgálati jármű.

               A viszonyítási alapul vett jármű megválasztását szilárd és független statisztikai bizonyítékokkal kell alátámasztani, amelyek alapján ellenőrizhető feltételezések fogalmazhatók meg a viszonyítási alapul vett jármű alkalmasságára és reprezentativitására vonatkozóan.”.

               5.A 7. cikk a következőképpen módosul:

               a)a cikk a következő (1a) bekezdéssel egészül ki:

               „(1a)
                     Amennyiben a kérelmező gyártók vagy beszállítók csoportja, a következő feltételeknek kell teljesülniük:

               a)a független és tanúsított szervezet a kérelmezői csoport minden egyes tagjára vonatkozóan elvégzi a (2) bekezdés a)–e) pontjában említett ellenőrzéseket, adott esetben az adott innovatív technológia ökoinnovációként való elismertetésére vonatkozó kérelem tartalmának függvényében;

               b)amennyiben titoktartási okokból vagy versenyszempontok miatt szükséges, a kérelmezői csoport tagjai több ellenőrzési jelentést is csatolhatnak az ugyanazon kérelem alátámasztására szolgáló különböző adatkészletek tekintetében.”;

               b)a (2) bekezdés a következőképpen módosul:

               i.az első albekezdés az alábbi ca) ponttal egészül ki:

               „ca)ellenőrzi, hogy a 4. cikk (2) bekezdésének ea) pontja esetében az ott említett egyszerűsített értékelési módszer vagy előre meghatározott CO2-csökkentési értékek alkalmasak-e a 4. cikk (2) bekezdésének d) pontjában említett megfelelő járművek vonatkozásában elérhető CO2-kibocsátáscsökkentés minősítésére, és megfelelnek-e a 4. cikk (2) bekezdése f) pontjának iv. alpontjában meghatározott minimumkövetelményeknek;”;

               ii.az utolsó albekezdés helyébe a következő szöveg lép:

               „A c) és ca) ponttal összefüggésben a független és tanúsított szervezet rendelkezésre bocsátja az ellenőrzésről készült vizsgálati jegyzőkönyveket.”;

               c)a (3) bekezdés első albekezdése helyébe a következő szöveg lép:

               „A CO2-csökkentés 11. cikk szerinti minősítéséhez a független és tanúsított szervezet – a gyártó kérésére – jelentést készít az ugyanazon típusú, változatú, kivitelű, illetve – adott esetben – interpolációs családba tartozó járművekbe szerelt több ökoinnovációs megoldás közötti kölcsönhatásokról.”;

               d)a (4) bekezdést el kell hagyni.

               6.A 8. cikk a következőképpen módosul:

               a) az (1) bekezdés a) és b) pontja helyébe a következő szöveg lép:

               „a)a viszonyítási alapul vett járműnek és a működő innovatív technológiával felszerelt ökoinnovatív járműnek a 4. cikk (2) bekezdésének e) pontjában említett módszer, valamint – adott esetben – az ugyanazon cikk ea) pontjában említett egyszerűsített értékelési módszer alkalmazásával mért CO2-kibocsátása;

               b)a viszonyítási alapul vett járműnek és a működő innovatív technológiával felszerelt ökoinnovatív járműnek a 2. cikk (4) bekezdésének a) vagy b) pontjában említett standard vizsgálati eljárás alkalmazásával mért CO2-kibocsátása.”;

               b)a (2) bekezdés a következő albekezdéssel egészül ki:

               „A 2. cikk (4) bekezdésének b) pontjában foglaltakra való hivatkozással benyújtott, innovatív technológia ökoinnovációként való elismertetésére vonatkozó kérelem esetén a csökkentés megállapítása céljából értékelni kell és mennyiségileg meg kell határozni a bizonytalanságot. A mennyiségileg meghatározott bizonytalanságot le kell vonni az összes csökkentés értékéből.”;

               c)a cikk a következő (3) bekezdéssel egészül ki:

               „(3) A 4. cikk (2) bekezdésének ea) pontja szerint javasolt előre meghatározott CO2-csökkentési értékek esetén ezeket az értékeket a (2) bekezdés szerint meghatározott összes csökkentéssel megegyező vagy annál alacsonyabb szinten kell megállapítani.”.

               7.A 9. cikk a következőképpen módosul:

               a)az (1) bekezdés helyébe a következő szöveg lép:

               „(1) Az innovatív technológia alkalmazásával a 8. cikk (2) bekezdésével összhangban legalább az alábbi mértékű csökkentést kell elérni:

               a)1 g CO2/km a 2. cikk (4) bekezdésének a) pontja alapján benyújtott kérelem esetén;

               b)0,5 g CO2/km a 2. cikk (4) bekezdés b) pontja alapján benyújtott kérelem esetén.”;

               b)a (2) bekezdésben a „standard vizsgálati ciklus” kifejezést a „standard vizsgálati eljárás” kifejezés váltja fel.

               8.A 10. cikk címe helyébe a következő szöveg lép:

               „Az adott innovatív technológia ökoinnovációként való elismertetésére vonatkozó kérelem értékelése”.

               9.A 11. cikk a következőképpen módosul:

               a)a (2) bekezdés helyébe a következő szöveg lép:

               „(2)Az ökoinnováció révén elért, az innovatív technológia ökoinnovációként történő elismeréséről szóló megfelelő határozat szerint tanúsított CO2-csökkentés minősített mértékét külön meg kell határozni a típusjóváhagyási dokumentációban és a 2007/46/EK irányelv szerinti megfelelőségi nyilatkozatban, mégpedig a műszaki szolgálatok által a jóváhagyott vizsgálati módszerekkel és az említett irányelv 11. cikkének megfelelően elvégzett vizsgálatok alapján.

               A jóváhagyó határozat követelményei alapján a 8. cikk (2) bekezdésében említett, mennyiségileg meghatározott bizonytalanságot le kell vonni a minősítendő összes csökkentés értékéből. Ha egy adott típusú, változatú, kivitelű, illetve – adott esetben – interpolációs családba tartozó gépjármű ökoinnovációs CO2-csökkentése nem éri el a 9. cikk (1) bekezdésében meghatározott vonatkozó küszöbértéket, a csökkentés nem minősíthető.

               Abban az esetben, ha a jóváhagyó határozat a 4. cikk (2) bekezdésének ea) pontja szerint megállapított, előre meghatározott CO2-csökkentést tartalmaz, a vonatkozó előre meghatározott CO2-csökkentési érték közvetlenül megadható a típusjóváhagyási dokumentációban, amennyiben a jóváhagyó hatóság meg tudja erősíteni, hogy a jármű el van látva a jóváhagyó határozat előírásai szerinti technológiával.”;

               b)a (4) bekezdés második albekezdésében az „1 g CO2/km” szövegrészt a „0,5 g CO2/km” szövegrész váltja fel.

               10.A 12. cikk a következőképpen módosul:

               a)az (1) bekezdés a második albekezdés után az alábbi albekezdéssel egészül ki:

               „A Bizottság továbbá minden olyan esetben értesítheti a gyártót, ha a vizsgálati módszerben vagy az innovatív technológiában eltérést vagy ellentmondást észlel, illetve ha ilyen eltérésről vagy ellentmondásról tudomást szerez ahhoz az információhoz képest, amelyet az adott innovatív technológia ökoinnovációként való elismertetésére vonatkozó kérelem részeként kapott.”;

               b)a (3) bekezdés helyébe a következő szöveg lép:

               „Az a gyártó, amelynek minősített CO2-csökkentését a továbbiakban már nem veszik számításba, a 11. cikkben rögzített eljárásnak megfelelően új minősítési kérelmet nyújthat be az érintett járművekre vonatkozóan, vagy – adott esetben – kérheti a jóváhagyó határozat 12a. cikk szerinti módosítását, amely kérelmet alá kell támasztani a vizsgálati módszer alkalmasságának és az innovatív technológia révén elért CO2-csökkentés mértékének igazolásához szükséges bizonyítékokkal.”.

               11.A szöveg a következő 12a. cikkel egészül ki:

               „12a. cikk

               Adott innovatív technológia ökoinnovációként történő elismeréséről szóló határozat módosítása

               (1)A gyártók vagy beszállítók, ideértve az eredeti kérelmezőt is, kérvényt nyújthatnak be a Bizottságnak valamely meglévő jóváhagyó határozat módosítására vonatkozóan. A kérvényt az összes igazoló dokumentummal együtt elektronikus levélben vagy adathordozón is be kell nyújtani, illetve elektronikus formátumban fel kell tölteni egy, a Bizottság által kezelt szerverre. Az írásos kérvényben tételjegyzéket kell készíteni az igazolásként benyújtott dokumentumokról.

               (2)A módosítási kérvényhez az alábbi információkat és bizonyítékokat kell csatolni:

               a)a kérvényező elérhetőségi adatai;

               b)a módosítandó jóváhagyó határozatra való hivatkozás;

               c)a javasolt módosítások ismertetése, valamint az ismertetés összefoglalása;

               d)a módosítások szükségességét és megfelelőségét alátámasztó bizonyítékok;

               e)bizonyítékok, amelyek igazolják, hogy az innovatív technológia révén elért és a módosított vizsgálati módszer vagy – adott esetben – az új vagy módosított egyszerűsített értékelési módszer vagy előre meghatározott CO2-csökkentés alkalmazásával meghatározott kibocsátás-csökkentés megfelel a 9. cikk (1) bekezdésében meghatározott vonatkozó küszöbértéknek, a technológia idővel bekövetkező esetleges minőségromlásával is számolva;

               f)független és tanúsított szervezet által készített érvényesítési jelentés, amely igazolja a következőket:

               –a módosított vizsgálati módszer megfelel a 6. cikk (1) bekezdésében foglalt követelményeknek, valamint – adott esetben – a 4. cikk (2) bekezdése f) pontjának iv. alpontjában foglalt követelményeknek;

               –az innovatív technológia révén elért és a módosított vizsgálati módszer vagy – adott esetben – az új vagy módosított egyszerűsített értékelési módszer vagy előre meghatározott CO2-csökkentés alkalmazásával meghatározott kibocsátáscsökkentés megfelel a 9. cikk (1) bekezdésében meghatározott vonatkozó küszöbértéknek, a technológia idővel bekövetkező esetleges minőségromlásával is számolva.

               (3)A módosítási kérvény beérkezésekor a Bizottság közzéteszi a javasolt módosítások (2) bekezdés c) pontja szerinti összefoglaló ismertetését.

               (4)A Bizottság értékeli a módosítás iránti kérvényt, és a teljes kérvény kézhezvételét követő kilenc hónapon belül módosítja a jóváhagyó határozatot, amennyiben nem merül fel kifogás a javasolt módosítások megfelelőségét illetően.

               A módosított jóváhagyó határozat szükség esetén meghatározza annak alkalmazhatóságát, valamint a CO2-csökkentés e rendelet 11. cikke szerinti minősítéséhez szükséges információkat az 1049/2001/EK rendeletben a dokumentumokhoz való nyilvános hozzáférés jogával kapcsolatban meghatározott kivételek alkalmazásával.

               (5)A Bizottság kérheti a javasolt módosítások kiigazítását. Ebben az esetben a Bizottság konzultál a kérvényezővel és más érdekelt felekkel – ideértve az adott innovatív technológia ökoinnovációként való elismertetésére vonatkozó kérelmet benyújtó eredeti kérelmezőt is – a javasolt módosításokról, és adott esetben figyelembe veszi a beérkezett észrevételeket.

               (6)Az értékelési időszak öt hónappal meghosszabbítható abban az esetben, ha a Bizottság az innovatív technológia és a kapcsolódó módosított vizsgálati módszer összetettsége, illetve a módosítás iránti kérvény terjedelme és tartalma miatt úgy találja, hogy a rendelkezésre álló kilenc hónapos időkereten belül nem tudja megfelelően értékelni a kérvényt.

               A Bizottság a kérvény beérkezésétől számított 40 napon belül értesíti a kérvényezőt az értékelési időszak esetleges meghosszabbításáról.

               (7)A Bizottság saját kezdeményezésére bármikor módosíthatja a jóváhagyó határozatot, különösen a technológiai fejlődés figyelembevétele érdekében. A Bizottság konzultál az adott innovatív technológia ökoinnovációként való elismertetésére vonatkozó kérelmet benyújtó eredeti kérelmezővel és más érdekelt felekkel az általa fontolóra vett módosításokról, és adott esetben figyelembe veszi a beérkezett észrevételeket.”.

               2. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.2.21.

                     a Bizottság részéről

                     elnök
                     Jean-Claude JUNCKER

                     (1)

                        HL L 145., 2011.5.31., 1. o.

                     (2)

                        A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).

                     (3)

                        A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról (HL L 199., 2008.7.28., 1. o.).

                     (4)

                        A Bizottság (EU) 2017/1153 végrehajtási rendelete (2017. június 2.) a szabályozási vizsgálati eljárás változását tükröző megfeleltetési paraméterek meghatározására szolgáló módszertan megállapításáról és az 1014/2010/EU rendelet módosításáról (HL L 175., 2017.7.7., 679. o.).

                     (5)

                        A Bizottság 427/2014/EU végrehajtási rendelete (2014. április 25.) az 510/2011/EU európai parlamenti és tanácsi rendelet alapján a könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 125., 2014.4.26., 57. o.).


title: A BIZOTTSÁG (EU) .../... VÉGREHAJTÁSI RENDELETE az 1305/2014/EU bizottsági rendelet mellékletének az üzenetek szerkezete, az adat- és üzenetmodell, illetve a kocsik és intermodális egységek üzemeltetési adatbázisa tekintetében történő módosításáról, valamint a közös interfész kommunikációs rétegére vonatkozó informatikai szabvány elfogadásáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.2.23.)

               az 1305/2014/EU bizottsági rendelet mellékletének az üzenetek szerkezete, az adat- és üzenetmodell, illetve a kocsik és intermodális egységek üzemeltetési adatbázisa tekintetében történő módosításáról, valamint a közös interfész kommunikációs rétegére vonatkozó informatikai szabvány elfogadásáról

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a vasúti rendszer Európai Unión belüli kölcsönös átjárhatóságáról szóló, 2016.május 11-i (EU) 2016/797 európai parlamenti és tanácsi irányelvre
                  1
                és különösen annak 5. cikke (11) bekezdésére,

               mivel:

               (1)Az (EU) 2016/796 európai parlamenti és tanácsi rendelet
                  2
                19. cikke előírja, hogy az Európai Unió Vasúti Ügynöksége (továbbiakban: Ügynökség) ajánlásokat fogalmazzon meg a Bizottság számára az átjárhatósági műszaki előírásokra (ÁME-k) és azok felülvizsgálatára vonatkozóan az (EU) 2016/797 irányelv 5. cikkének megfelelően, valamint gondoskodjon az ÁME-knek a műszaki fejlődéshez, a piaci trendekhez és a társadalmi követelményekhez való hozzáigazításáról.

               (2)2017. szeptember 23-án a Bizottság felkérte az Ügynökséget, hogy adjon ki az (EU) 2016/797 irányelv 5. cikkének (2) bekezdése szerinti ajánlást az Unió vasúti rendszerének a fuvarozási szolgáltatások telematikai alkalmazásai elnevezésű alrendszerére vonatkozó átjárhatósági műszaki előírásokról (FTA ÁME).

               (3)2017. október 18-án az Ügynökség ajánlást adott ki az FTA ÁME tekintetében az FTA ÁME-üzenetek szerkezete, az adat- és üzenetmodell, illetve a kocsik és intermodális egységek üzemeltetési adatbázisa (WIMO) aktualizálása, valamint a közös interfész kommunikációs rétegére vonatkozó informatikai szabvány elfogadása tekintetében. Ezeket a változtatásokat azért vezették be, hogy felszámolják a korábbi tulajdonosi logikát, és lehetővé tegyék ezen eszköznek a gyorsabb és olcsóbb bevezetését az FTA ÁME felhasználói körében. A referenciafájlokat ennek megfelelően szintén felülvizsgálták.

               (4)Az 1305/2014/EU bizottsági rendelet mellékletének
                  3
                az FTA ÁME-ra vonatkozó rendelkezéseit is módosítani kell a közös interfész implementációs architektúrájának a fentebb leírt üzenetek szerkezetével összhangban történő meghatározása céljából.

               (5)Az ebben a rendeletben előírt intézkedések összhangban vannak az (EU) 2016/797 irányelv 51. cikkének (1) bekezdése szerint létrehozott bizottság véleményével,

               ELFOGADTA EZT A RENDELETET:

               1. cikk

               Az 1305/2014/EU bizottsági rendelet melléklete e rendelet mellékletének megfelelően módosul.

               2. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.2.23.

                     a Bizottság részéről

                     elnök
                     Jean-Claude JUNCKER

                     (1)

                        HL L 138., 2016.5.26., 44. o.

                     (2)

                        Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti Ügynökségéről és a 881/2004/EK rendelet hatályon kívül helyezéséről (HL L ...).

                     (3)

                        A Bizottság 1305/2014/EU rendelete (2014. december 11.) az Európai Unió vasúti rendszerének a fuvarozási szolgáltatások telematikai alkalmazásai elnevezésű alrendszerére vonatkozó átjárhatósági műszaki előírásokról és a 62/2006/EK rendelet hatályon kívül helyezéséről (HL L 356., 2014.12.12., 438. o.).

    ---documentbreak---

               MELLÉKLET

               Az 1305/2014/EU rendelet melléklete a következőképpen módosul:

               Az 1. függelék helyébe a következő szöveg lép:

               I. függelék – A műszaki dokumentációk felsorolása

                        Sorszám

                        Hivatkozás

                        Cím

                        Verzió

                        Dátum

                        1.

                        ERA-TD-100

                        FTA ÁME – A.5. MELLÉKLET: AZ FTA ÁME ÜZENETEINEK SZEMLÉLTETŐ ÉS FOLYAMATÁBRÁI

                        2.1

                        2015.2.10.

                        2.

                        ERA-TD-101

                        FTA ÁME – D.2. melléklet: A. függelék (Kocsi/intermodális rakodási egység útvonaltervezése)

                        2.0

                        2013.10.17.

                        3.

                        ERA-TD-102

                        FTA ÁME – D.2. melléklet: B. függelék – Kocsik és intermodális egységek üzemeltetési adatbázisa (WIMO)

                        2.1

                        2015.2.10.

                        4.

                        ERA-TD-103

                        FTA ÁME – D.2. melléklet: C. függelék – Referenciafájlok

                        2.1

                        2015.2.10.

                        5.

                        ERA-TD-104

                        FTA ÁME – D.2. melléklet: E. függelék – Közös interfész

                        2.2

                        2017.2.23.

                        6.

                        ERA-TD-105

                        FTA ÁME – D.2. melléklet: F. függelék – FTA ÁME adat- és üzenetmodell

                        2.2

                        2017.2.23.


title: A BIZOTTSÁG (EU) .../... VÉGREHAJTÁSI RENDELETE a 725/2011/EU végrehajtási rendeletnek a szabályozási vizsgálati eljárást érintő változáshoz való hozzáigazítás, valamint a kérelmezésre és a minősítésre vonatkozó igazgatási eljárások egyszerűsítése céljából történő módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.2.21.)

               a 725/2011/EU végrehajtási rendeletnek a szabályozási vizsgálati eljárást érintő változáshoz való hozzáigazítás, valamint a kérelmezésre és a minősítésre vonatkozó igazgatási eljárások egyszerűsítése céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre
                  1
                és különösen annak 12. cikke (2) bekezdésére,

               mivel:

               (1)2017. június 1-jén a Bizottság elfogadta az (EU) 2017/1151 bizottsági rendeletben
                  2
                meghatározott, könnyűgépjárművekre vonatkozó, világszinten harmonizált vizsgálati eljárást (WLTP). A WLTP felváltja a 692/2008/EK rendelet
                  3
                XII. mellékletében meghatározott új európai menetciklust (NEDC). 2021-től a 443/2009/EK rendeletben meghatározott CO2-kibocsátási célértékeknek való megfelelést a WLTP-eljárás szerint megállapított CO2-kibocsátás alapján kell ellenőrizni. Ettől az időponttól kezdve az ökoinnovációs CO2-csökkentéseket is a WLTP alapján kell meghatározni.

               (2)A szabályozási vizsgálati eljárás változásának figyelembevétele érdekében, valamint tekintettel a WLTP szerinti CO2-kibocsátási értékek és az (EU) 2017/1153 bizottsági végrehajtási rendeletben
                  4
                meghatározott, NEDC szerinti CO2-kibocsátási értékek megfeleltetésére szolgáló eljárásra, szükség van a 725/2011/EU bizottsági végrehajtási rendelet
                  5
                módosítására.

               (3)Az NEDC-ről a WLTP-re történő zökkenőmentes átállás biztosítása érdekében lehetővé kell tenni, hogy az innovatív technológiák ökoinnovációként való elismertetésére vonatkozó kérelmeket 2019. december 31-ig az NEDC-re történő hivatkozással, e rendelet hatálybalépésének időpontjától pedig a WLTP-re történő hivatkozással nyújtsák be.

               (4)A Bizottság már több mint húsz ökoinnovációs jóváhagyást megadott, azonban ezeknek a technológiáknak a gyártók általi alkalmazása az Európai Unió gépjárműállományában 2017-ig meglehetősen korlátozott volt. Az ilyen technológiák szélesebb körű alkalmazásának előmozdítása, valamint a személygépkocsik CO2-kibocsátásának lehető legnagyobb mértékű csökkentése érdekében egyszerűsíteni kell a jóváhagyási és minősítési folyamatot.

               (5)A csökkentési küszöbérték 0,5 g CO2/km-re történő leszállítása elősegítheti az olyan innovatív technológiák szélesebb körű alkalmazását, amelyekkel csökkenthető a CO2-kibocsátás szintje. A CO2-csökkentés tényleges megvalósítása érdekében ugyanakkor elengedhetetlen a csökkentés mértékének nagyon pontos meghatározása. Ehhez szükség van a csökkentés tanúsítására szolgáló módszerekhez kapcsolódó bizonytalanság értékelésére és mennyiségi meghatározására, valamint ennek a bizonytalanságnak a figyelembevételére a CO2-csökkentés jóváhagyó hatóság általi minősítése során. Célszerű a csökkentési küszöbérték megváltoztatását hozzáigazítani a WLTP bevezetéséhez, és következésképpen előírni, hogy az új küszöbértéket alkalmazzák a WLTP-re való hivatkozással benyújtott kérelmek tekintetében.

               (6)A pontosság javítása és a CO2-csökkentés meghatározásának egyszerűsítése érdekében a CO2-csökkentés tanúsítása céljából lehetővé kell tenni az alkotóelemek vizsgálatát azokban az esetekben, amikor a csökkentés nem a járműtől függ.

               (7)A CO2-csökkentés minősítésének egyszerűsítése érdekében lehetővé kell tenni a kérelmező számára, hogy a valamely innovatív technológia ökoinnovációként való elismertetésére vonatkozó kérelmében a csökkentés meghatározására szolgáló részletes vizsgálati módszer mellett javaslatot tegyen egy egyszerűsített értékelési módszerre vagy a CO2-csökkentés előre meghatározott mértékére vonatkozóan is. Ilyen egyszerűsített módszerek vagy előre meghatározott CO2-csökkentési mérték alkalmazása esetén a jóváhagyó hatóság által minősített csökkentést konzervatív módon kell meghatározni, azaz a tanúsított csökkentés legalacsonyabb szintjét kell figyelembe venni.

               (8)A piacon már egy ideje széles körben rendelkezésre álló technológiák a 443/2009/EK rendelet 12. cikkének értelmében nem tekinthetők innovatívnak, ezért ökoinnovációként történő minősítésre sem lehetnek jogosultak. A megfelelő ösztönzők létrehozása érdekében ezért indokolt a 2009-es referenciaév helyett dinamikus referenciaévet alapul venni a technológiák innovatív jellegének meghatározása során. Az új dinamikus referenciaévet a 2020. január 1-jét követően benyújtott kérelmek vonatkozásában kell alkalmazni.

               (9)Amennyiben több, azonos jellemzőkkel rendelkező innovatív technológia értékelése során nyert tapasztalatok alapján a Bizottság megállapítja, hogy kielégítően és meggyőzően bizonyításra került, hogy ezek a technológiák teljesítik a 443/2009/EK rendelet 12. cikkében említett jogosultsági feltételeket, illetve ha egy innovatív technológia nem függ gyártóspecifikus gépjármű-paraméterektől, lehetővé kell tenni az adott innovatív technológia ökoinnovációként történő elismerését egy olyan határozattal, amely az abban meghatározott feltételek teljesülése esetén bármely gyártó számára lehetővé teszi a CO2-csökkentésnek a szóban forgó határozat alapján történő minősítését.

               (10)Egyes innovatív technológiák esetében szilárd statisztikai bizonyítékokra van szükség az adott innovatív technológia ökoinnovációként való elismertetésére vonatkozó kérelemben foglalt feltételezések, valamint a vizsgálati módszerben javasolt paraméterek alátámasztásához. A lehető legkiterjedtebb adathalmazok rendelkezésre állása érdekében lehetővé kell tenni gyártók vagy beszállítók csoportjai számára, hogy közösen nyújtsanak be kérelmet. Ebben az esetben a csoport számára lehetővé kell tenni több ellenőrzési jelentést tartalmazó kérelem benyújtását, amennyiben arra titoktartási vagy versenyszempontok miatt szükség van.

               (11)A gyártók által a célértékeknek való megfelelés érdekében alkalmazott minősített CO2-csökkentés helytállóságának biztosítása érdekében a Bizottság számára lehetővé kell tenni, hogy gyorsan reagáljon és értesítse a gyártókat, ha a vizsgálati módszerben vagy az innovatív technológiában olyan eltérést vagy ellentmondást észlel, illetve olyan eltérésről vagy ellentmondásról szerez tudomást, amely hatással lehet a minősített csökkentés szintjére.

               (12)A tapasztalatok azt mutatják, hogy szükség lehet az ökoinnovációkat jóváhagyó határozatokban meghatározott vizsgálati módszerek kiigazítására, így többek között a műszaki fejlesztések figyelembevétele vagy a jóváhagyó határozat hatályának a járművek szélesebb körére történő kiterjesztése érdekében. Ezért lehetővé kell tenni mind az eredeti kérelmező, mind pedig a Bizottság számára, hogy kezdeményezze ezeknek a határozatoknak a módosítását.

               (13)A 725/2011/EU végrehajtási rendeletet ezért ennek megfelelően módosítani kell.

               (14)Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

               1. cikk

               A 725/2011/EU végrehajtási rendelet a következőképpen módosul:

               1.A 2. cikk a következőképpen módosul:

               a)a (2) bekezdés első mondatának helyébe a következő szöveg lép:

               „Azon technológiákkal kapcsolatban nyújtható be adott innovatív technológia ökoinnovációként való elismertetésére vonatkozó kérelem e rendelet szerint, amelyek esetében teljesülnek az alábbi feltételek:”;

               b)a (2) bekezdés a) pontja helyébe a következő szöveg lép:

               „a)a 2009-ben nyilvántartásba vett összes új személygépkocsi legfeljebb 3 %-a van felszerelve az adott technológiával a 2019. december 31-ig benyújtott kérelmek esetén, illetve az n–4. évben nyilvántartásba vett összes új személygépkocsi legfeljebb 3 %-a van felszerelve az adott technológiával – ahol az n. év a kérelem éve – a 2020. január 1-jétől benyújtott kérelmek esetén;”;

               c)a cikk a következő (3) bekezdéssel egészül ki:

               „(3)Adott innovatív technológia ökoinnovációként való elismertetésére vonatkozó kérelem a standard vizsgálati eljárásra való hivatkozással nyújtható be az alábbiak szerint:

               a)a 692/2008/EK rendelet XII. mellékletében említett új európai menetciklusra történő hivatkozással 2019. december 31-ig;

               b)az (EU) 2017/1151 rendeletben említett, könnyűgépjárművekre vonatkozó, világszinten harmonizált vizsgálati eljárásra (WLTP) történő hivatkozással [2018. ...]-tól/-től [Kérjük, hogy a Kiadóhivatal illessze be e módosító rendelet hatálybalépésének időpontját].”.

               2.A 3. cikk a következőképpen módosul:

               i.a c) pont helyébe a következő szöveg lép:

               „c)„kérelmező”: az a gyártó vagy beszállító, illetve gyártók vagy beszállítók azon csoportja, amely egy adott innovatív technológia ökoinnovációként való elismertetéséért folyamodik;”;

               ii.a cikk a következő f) ponttal egészül ki:

               „f)„kérvényező”: az a gyártó vagy beszállító, illetve gyártók vagy beszállítók azon csoportja, amely egy adott innovatív technológia ökoinnovációként való elismeréséről szóló határozat módosítását kéri.”.

               3.A 4. cikk a következőképpen módosul:

               a)a cím helyébe a következő szöveg lép:

               „Adott innovatív technológia ökoinnovációként való elismertetésének kérelmezése”;

               b)a (2) bekezdés a következőképpen módosul:

                i.a bevezető mondat helyébe a következő szöveg lép:

               „Adott innovatív technológia ökoinnovációként való elismertetésére vonatkozó kérelemnek a következőket kell tartalmaznia:”;

               ii.az e) pont helyébe a következő szöveg lép:

               „e)az innovatív technológia révén elért CO2-kibocsátáscsökkentés tanúsításához alkalmazott módszer, ideértve a 2. cikk (3) bekezdésében foglalt, alkalmazandó standard vizsgálati eljárásra való hivatkozást, illetve ha a Bizottság által előzetesen már jóváhagyott módszerről van szó, akkor az arra való hivatkozás;”;

               iii.a bekezdés a következő ea) ponttal egészül ki:

               „ea)adott esetben – és az e) pontban említett módszeren felül – az innovatív technológiával ellátott valamennyi jármű minősítése során alkalmazandó egyszerűsített módszer a minősítendő CO2-csökkentés értékelésére, vagy előre meghatározott CO2-csökkentési értékek;”;

               iv.az f) pont i. és ii. alpontja helyébe a következő szöveg lép:

               „i.az innovatív technológia révén az e) és – adott esetben – az ea) pontban meghatározottak szerint elért kibocsátáscsökkentés megfelel a 9. cikk (1) bekezdésében meghatározott vonatkozó küszöbértéknek, a technológia idővel bekövetkező esetleges minőségromlásával is számolva;

               ii.az innovatív technológia révén elért CO2-csökkentés nem vagy csak részben releváns a CO2-kibocsátás mérésére alkalmazott, a 443/2009/EK rendelet 12. cikke (2) bekezdésének c) pontjában említett, valamint e rendelet 2. cikkének (3) bekezdésében meghatározott standard vizsgálati eljárás szempontjából;”;

               v.a pont a következő iv. alponttal egészül ki:

               „iv.az adott járműnek a minősítés pillanatában az ea) pontban említett egyszerűsített értékelési módszer vagy előre meghatározott CO2-csökkentési értékek alkalmazásával tulajdonított CO2-csökkentési érték alacsonyabb vagy ugyanakkora, mint az innovatív technológia révén elért, az e) pontban említett vizsgálati módszer alkalmazásával meghatározott kibocsátáscsökkentés, ideértve az egyéb jóváhagyott ökoinnovációkkal való bármely esetleges kölcsönhatást is;”.

               4.Az 5. cikk a következőképpen módosul:

               a)a cím helyébe a következő szöveg lép:

               „Viszonyítási alap és ökoinnováció”;

               b)az (1) bekezdés a) és b) pontja helyébe a következő szöveg lép:

               „a)kijelöl egy olyan ökoinnovatív járművet, amelyet ellát az adott innovatív technológiával, illetve – adott esetben – kijelöli az innovatív technológiát mint önálló alkotóelemet;

               b)kijelöl egy másik járművet, amelyet nem lát el az adott innovatív technológiával, de amely minden egyéb tekintetben megegyezik az ökoinnovatív járművel, illetve – adott esetben – kijelöl egy viszonyítási alapul vett technológiát mint önálló alkotóelemet.”;

               c)a (2) bekezdés helyébe a következő szöveg lép:

               „(2) Amennyiben a kérelmező úgy ítéli meg, hogy a 8. és a 9. cikkben említett információk helytállóságát az (1) bekezdésben említettektől eltérő módon is bizonyítani tudja, az adott innovatív technológia ökoinnovációként való elismertetésére vonatkozó kérelmében részletesen alá kell támasztania ezt a következtetését, ismertetve az azonos eredményre vezető alternatív módszert.”;

               d)a cikk a következő (3) bekezdéssel egészül ki:

               „(3)Amennyiben az adott innovatív technológia ökoinnovációként való elismertetésére vonatkozó kérelem a 2. cikk (3) bekezdésének b) pontjában foglaltak szerint a WLTP-re történő hivatkozással kerül benyújtásra, a viszonyítási alapul vett jármű az abba az interpolációs családba tartozó jármű, amelyik a legkedvezőtlenebb esetet képviseli az ökoinnovációs csökkentés tanúsítása céljából.

               Az (EU) 2017/1151 rendelet XXI. melléklete 6. almelléklete 1.2.3.1. pontjának második albekezdése szerinti esetben a viszonyítási alapul vett jármű a H vizsgálati jármű.

               A viszonyítási alapul vett jármű megválasztását szilárd és független statisztikai bizonyítékokkal kell alátámasztani, amelyek alapján ellenőrizhető feltételezések fogalmazhatók meg a viszonyítási alapul vett jármű alkalmasságára és reprezentativitására vonatkozóan.”.

               5.A 7. cikk a következőképpen módosul:

               a)a cikk a következő (1a) bekezdéssel egészül ki:

               „(1a)
                     Amennyiben a kérelmező gyártók vagy beszállítók csoportja, a következő feltételeknek kell teljesülniük:

               a)a független és tanúsított szervezet a kérelmezői csoport minden egyes tagjára vonatkozóan elvégzi a (2) bekezdés a)–e) pontjában említett ellenőrzéseket, adott esetben az adott innovatív technológia ökoinnovációként való elismertetésére vonatkozó kérelem tartalmának függvényében;

               b)amennyiben titoktartási okokból vagy versenyszempontok miatt szükséges, a kérelmezői csoport tagjai több ellenőrzési jelentést is csatolhatnak az ugyanazon kérelem alátámasztására szolgáló különböző adatkészletek tekintetében.”;

               b)a (2) bekezdés a következőképpen módosul:

               i.a bekezdés a következő ca) ponttal egészül ki:

               „ca)ellenőrzi, hogy a 4. cikk (2) bekezdésének ea) pontja esetében az ott említett egyszerűsített értékelési módszer vagy előre meghatározott CO2-csökkentési értékek alkalmasak-e a 4. cikk (2) bekezdésének d) pontjában említett megfelelő járművek vonatkozásában elérhető CO2-kibocsátáscsökkentés minősítésére, és megfelelnek-e a 4. cikk (2) bekezdése f) pontjának iv. alpontjában meghatározott minimumkövetelményeknek;”;

               ii.a bekezdés a következő albekezdéssel egészül ki:

               „A c) és ca) ponttal összefüggésben a független és tanúsított szervezet rendelkezésre bocsátja az ellenőrzésről készült vizsgálati jegyzőkönyveket.”;

               c)a (3) bekezdés első albekezdése helyébe a következő szöveg lép:

               „A CO2-csökkentés 11. cikk szerinti minősítéséhez a független és tanúsított szervezet – a gyártó kérésére – jelentést készít az ugyanazon típusú, változatú, kivitelű és – adott esetben – interpolációs családba tartozó járművekbe szerelt több ökoinnovációs megoldás közötti kölcsönhatásokról.”.

               6.A 8. cikk a következőképpen módosul:

               a) az (1) bekezdés a) és b) pontja helyébe a következő szöveg lép:

               „a)a viszonyítási alapul vett járműnek és a működő innovatív technológiával felszerelt ökoinnovatív járműnek a 4. cikk (2) bekezdésének e) pontjában említett módszer, valamint – adott esetben – az ugyanazon cikk ea) pontjában említett egyszerűsített értékelési módszer alkalmazásával mért CO2-kibocsátása;

               b)a viszonyítási alapul vett járműnek és a működő innovatív technológiával felszerelt ökoinnovatív járműnek a 2. cikk (3) bekezdésének a) vagy b) pontjában említett standard vizsgálati eljárás alkalmazásával mért CO2-kibocsátása.”;

               b)a (2) bekezdés a következő albekezdéssel egészül ki:

               „A 2. cikk (3) bekezdésének b) pontjában foglaltakra való hivatkozással benyújtott, innovatív technológia ökoinnovációként való elismertetésére vonatkozó kérelem esetén a csökkentés megállapítása céljából értékelni kell és mennyiségileg meg kell határozni a bizonytalanságot. A mennyiségileg meghatározott bizonytalanságot le kell vonni az összes csökkentés értékéből.”;

               c)a cikk a következő (3) bekezdéssel egészül ki:

               „(3)
                     A 4. cikk (2) bekezdésének ea) pontja szerint javasolt előre meghatározott CO2-csökkentési értékek esetén ezeket az értékeket a (2) bekezdés szerint meghatározott összes csökkentéssel megegyező vagy annál alacsonyabb szinten kell megállapítani.”.

               7.A 9. cikk a következőképpen módosul:

               a)az (1) bekezdés helyébe a következő szöveg lép:

               „(1) Az innovatív technológia alkalmazásával a 8. cikk (2) bekezdésével összhangban legalább az alábbi mértékű csökkentést kell elérni:

               a)1 g CO2/km a 2. cikk (3) bekezdésének a) pontja alapján benyújtott kérelem esetén;

               b)0,5 g CO2/km a 2. cikk (3) bekezdésének b) pontja alapján benyújtott kérelem esetén.”;

               b)a (2) bekezdésben a „standard vizsgálati ciklus” kifejezést a „standard vizsgálati eljárás” kifejezés váltja fel.

               8.A 10. cikk címe helyébe a következő szöveg lép:

               „Az adott innovatív technológia ökoinnovációként való elismertetésére vonatkozó kérelem értékelése”.

               9.A 11. cikk a következőképpen módosul:

               a)a (2) bekezdés helyébe a következő szöveg lép:

               „(2)Az ökoinnováció révén elért, az innovatív technológia ökoinnovációként történő elismeréséről szóló megfelelő határozat szerint tanúsított CO2-csökkentés minősített mértékét külön meg kell határozni a típusjóváhagyási dokumentációban és a 2007/46/EK irányelv szerinti megfelelőségi nyilatkozatban, mégpedig a műszaki szolgálatok által a jóváhagyott vizsgálati módszerekkel és az említett irányelv 11. cikkének megfelelően elvégzett vizsgálatok alapján.

               A jóváhagyó határozat követelményei alapján a 8. cikk (2) bekezdésében említett, mennyiségileg meghatározott bizonytalanságot le kell vonni a minősítendő összes csökkentés értékéből. Ha egy adott típusú, változatú, kivitelű, illetve – adott esetben – interpolációs családba tartozó gépjármű ökoinnovációs CO2-csökkentése nem éri el a 9. cikk (1) bekezdésében meghatározott vonatkozó küszöbértéket, a csökkentés nem minősíthető.

               Abban az esetben, ha a jóváhagyó határozat a 4. cikk (2) bekezdésének ea) pontja szerint megállapított, előre meghatározott CO2-csökkentést tartalmaz, a vonatkozó előre meghatározott csökkentési érték közvetlenül megadható a típusjóváhagyási dokumentációban, amennyiben a jóváhagyó hatóság meg tudja erősíteni, hogy a jármű el van látva a jóváhagyó határozat előírásai szerinti technológiával.”;

               b)a (4) bekezdés második albekezdésében az „1 g CO2/km” szövegrészt a „0,5 g CO2/km” szövegrész váltja fel.

               10.A 12. cikk a következőképpen módosul:

               a)az (1) bekezdés a második albekezdés után az alábbi albekezdéssel egészül ki:

               „A Bizottság továbbá értesítheti a gyártót, ha a vizsgálati módszerben vagy az innovatív technológiában eltérést vagy ellentmondást észlel, illetve ha ilyen eltérésről vagy ellentmondásról tudomást szerez ahhoz az információhoz képest, amelyet az adott innovatív technológia ökoinnovációként való elismertetésére vonatkozó kérelem részeként kapott.”;

               b)a (3) bekezdés helyébe a következő szöveg lép:

               „Az a gyártó, amelynek minősített CO2-csökkentését a továbbiakban már nem veszik számításba, a 11. cikkben rögzített eljárásnak megfelelően új minősítési kérelmet nyújthat be az érintett járművekre vonatkozóan, vagy – adott esetben – kérheti a jóváhagyó határozat 12a. cikk szerinti módosítását, amely kérelmet alá kell támasztani a vizsgálati módszer alkalmasságának és az innovatív technológia révén elért CO2-csökkentés mértékének igazolásához szükséges bizonyítékokkal.”.

               11.A szöveg a következő 12a. cikkel egészül ki:

               „12a. cikk

               Adott innovatív technológia ökoinnovációként történő elismeréséről szóló határozat módosítása

               (1)A gyártók vagy beszállítók, ideértve az eredeti kérelmezőt is, kérvényt nyújthatnak be a Bizottságnak valamely meglévő jóváhagyó határozat módosítására vonatkozóan. A kérvényt az összes igazoló dokumentummal együtt elektronikus levélben vagy adathordozón is be kell nyújtani, illetve elektronikus formátumban fel kell tölteni egy, a Bizottság által kezelt szerverre. Az írásos kérvényben tételjegyzéket kell készíteni az igazolásként benyújtott dokumentumokról.

               (2)A módosítási kérvényhez az alábbi információkat és bizonyítékokat kell csatolni:

               a)a kérvényező elérhetőségi adatai;

               b)a módosítandó jóváhagyó határozatra való hivatkozás;

               c)a javasolt módosítások ismertetése, valamint az ismertetés összefoglalása;

               d) a módosítások szükségességét és megfelelőségét alátámasztó bizonyítékok;

               e)bizonyítékok, amelyek igazolják, hogy az innovatív technológia révén elért és a módosított vizsgálati módszer vagy – adott esetben – az új vagy módosított egyszerűsített értékelési módszer vagy előre meghatározott CO2-csökkentés alkalmazásával meghatározott kibocsátás-csökkentés megfelel a 9. cikk (1) bekezdésében meghatározott vonatkozó küszöbértéknek, a technológia idővel bekövetkező esetleges minőségromlásával is számolva;

               f) független és tanúsított szervezet által készített érvényesítési jelentés, amely igazolja a következőket:

               i.a módosított vizsgálati módszer megfelel a 6. cikk (1) bekezdésében foglalt követelményeknek, valamint – adott esetben – a 4. cikk (2) bekezdése f) pontjának iv. alpontjában foglalt követelményeknek;

               ii.az innovatív technológia révén elért és a módosított vizsgálati módszer vagy – adott esetben – az új vagy módosított egyszerűsített értékelési módszer vagy előre meghatározott CO2-csökkentés alkalmazásával meghatározott kibocsátáscsökkentés megfelel a 9. cikk (1) bekezdésében meghatározott vonatkozó küszöbértéknek, a technológia idővel bekövetkező esetleges minőségromlásával is számolva.

               (3)A módosítási kérvény beérkezésekor a Bizottság közzéteszi a javasolt módosítások (2) bekezdés c) pontja szerinti összefoglaló ismertetését.

               (4)A Bizottság értékeli a módosítás iránti kérvényt, és a teljes kérvény kézhezvételét követő kilenc hónapon belül módosítja a jóváhagyó határozatot, amennyiben nem merül fel kifogás a javasolt módosítások megfelelőségét illetően.

               A módosított jóváhagyó határozat szükség esetén meghatározza annak alkalmazhatóságát, valamint a CO2-csökkentés e rendelet 11. cikke szerinti minősítéséhez szükséges információkat az 1049/2001/EK rendeletben a dokumentumokhoz való nyilvános hozzáférés jogával kapcsolatban meghatározott kivételek alkalmazásával.

               (5)
                     A Bizottság kérheti a javasolt módosítások kiigazítását. Ebben az esetben a Bizottság konzultál a kérvényezővel és más érdekelt felekkel – ideértve az adott innovatív technológia ökoinnovációként való elismertetésére vonatkozó kérelmet benyújtó eredeti kérelmezőt is – a javasolt módosításokról, és adott esetben figyelembe veszi a beérkezett észrevételeket.

               (6)Az értékelési időszak öt hónappal meghosszabbítható abban az esetben, ha a Bizottság az innovatív technológia és a kapcsolódó módosított vizsgálati módszer összetettsége, illetve a módosítás iránti kérvény terjedelme és tartalma miatt úgy találja, hogy a rendelkezésre álló kilenc hónapos időkereten belül nem tudja megfelelően értékelni a kérvényt.

               A Bizottság a kérvény beérkezésétől számított 40 napon belül értesíti a kérvényezőt az értékelési időszak esetleges meghosszabbításáról.

               (7)A Bizottság saját kezdeményezésére bármikor módosíthatja a jóváhagyó határozatot, különösen a technológiai fejlődés figyelembevétele érdekében. A Bizottság konzultál az adott innovatív technológia ökoinnovációként való elismertetésére vonatkozó kérelmet benyújtó eredeti kérelmezővel és más érdekelt felekkel az általa fontolóra vett módosításokról, és adott esetben figyelembe veszi a beérkezett észrevételeket.”.

               12.A 14. cikket el kell hagyni.

               2. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.2.21.

                     a Bizottság részéről

                     elnök
                     Jean-Claude JUNCKER

                     (1)

                        HL L 140., 2009.6.5., 1. o.

                     (2)

                        A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).

                     (3)

                        A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról (HL L 199., 2008.7.28., 1. o.).

                     (4)

                        A Bizottság (EU) 2017/1153 végrehajtási rendelete (2017. június 2.) a szabályozási vizsgálati eljárás változását tükröző megfeleltetési paraméterek meghatározására szolgáló módszertan megállapításáról és az 1014/2010/EU rendelet módosításáról (HL L 175., 2017.7.7., 679. o.).

                     (5)

                        A Bizottság 725/2011/EU végrehajtási rendelete (2011. július 26.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).